Document ID: 32000R0358

ΚΑΝΟΝΙΣΜΟΣ (ΕΚ) αριθ. 358/2000 ΤΗΣ ΕΠΙΤΡΟΠΗΣ
της 16ης Φεβρουαρίου 2000
για το αποτέλεσμα όσον αφορά τις αιτήσεις επιστροφής για το αποξηραμένο βόειο κρέας χωρίς κόκαλα δυνάμει του κανονισμού (ΕΚ) αριθ. 2424/1999
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2249/1999 του Συμβουλίου, της 22ας Οκτωβρίου 1999, σχετικά με το άνοιγμα κοινοτικής δασμολογικής ποσόστωσης γαι την εισαγωγή αποξηραμένου κρέατος βοοειδών χωρίς οστά(1),
τον κανονισμό (ΕΚ) αριθ. 2424/1999 της Επιτροπής, της 15ης Νοεμβρίου 1999, για τη θέσπιση λεπτομερών κανόνων εφαρμογής νέας δασμολογικής ποσόστωσης για την εισαγωγή αποξηραμένου βοείου κρέατος χωρίς κόκαλα που προβλέπεται στον κανονισμό (ΕΚ) αριθ. 2249/1999 του Συμβουλίου(2), όπως τροποποιήθηκε από τον κανονισμό (ΕΚ) αριθ. 2589/1999(3), και ιδίως το άρθρο 8 παράγραφος 3,
Εκτιμώντας τα ακόλουθα:
Το άρθρο 8 παράγραφος 3 του κανονισμού (ΕΚ) αριθ. 2424/1999 προβλέπει ότι η Επιτροπή αποφασίζει σχετικά με τις αιτήσεις επιστροφής μέρους των δασμών που πληρώθηκαν για τις εισαγωγές στο πλαίσιο της ποσόστωσης από την 1η Ιουλίου 1999. Η συνολική ποσότητα των επιλέξιμων προϊόντων που εισήχθησαν δεν υπερβαίνει την ετήσια ποσόστωση των 700 τόνων. Κατά συνέπεια, μπορούν να γίνουν αποδεκτές όλες οι έγκυρες αιτήσεις επιστροφής του συγκεκριμένου ποσού του δασμού.
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Γίνονται αποδεκτές όλες οι έγκυρες αιτήσεις επιστροφής που ελήφθησαν δυνάμει του άρθρου 8 παράγραφος 2 του κανονισμού (ΕΚ) αριθ. 2424/1999.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Φεβρουαρίου 2000.

Labels: 3
2
17